Span bou wen-brug | Netwerk24
Span bou wen-brug
Die wenners van die brugbou-kompetisie van die Hoërskool Jim Fouché is van links Zander Lombaard, Marita Kotze, Johan Rossouw en Letshego Sehume (voorsitter van SAICE Bloemfontein).Foto: Verskaf
Die Suid-Afrikaanse Instituut vir Siviele Ingenieurswese (SAICE) se Bloemfontein-tak het op Saterdag 4 Mei by die Loch Logan-waterfront sy jaarlikse water-en-brugbou-kompetisie aangebied.
Vanjaar het 18 spanne deelgeneem aan die kompetisie.
Letshego Sehume, voorsitter van SAICE Bloemfontein, sê die kompetisie is een van die instituut se suksesvolste projekte om leerlinge aan te moedig om siviele ingenieurswese as beroepskeuse te oorweeg.
Vanjaar was dit die A-span van die Hoërskool Jim Fouché wat met 146 punte gespog het met die beste brug. Tweede was die A-span van die Hoërskool Sentraal en derde die span van die Hoërskool Sand du Plessis.
Die wenspan van Jim Fouché gaan op 30 en 31 Augustus aan die eindronde van die kompetisie deelneem.
In die water-afdeling het daar vanjaar 13 spanne van ses skole het deelgeneem.
Elke span moes ’n waterverspreidingsnetwerk vir ’n gemeenskap bou om drie liter water gelyk tussen drie punte op ’n kaart eweredig te versprei.
Die wenspan was die C-span van die Hoërskool Sentraal, tweede was die C-span van die Eunice High School en derde die B-span van die Eunice High School.